open-index/open-wikipedia-markdown huggingface dataset:
Fugleleiken (Råde)

**Fugleleiken** er med sine 84 meter det høyeste punktet på halvøya Henestangen i Råde kommune i Østfold.
I 2012 ble det bygd et 12 meter høyt utsiktstårn nord på toppen.
Tårnet ble offisielt åpnet 1. september 2012.

Fra tårnet kan man bl.a. se Oslofjorden, Vestfold, Skrimfjella, Nystulnuten og Gråfjell på Blefjell, Vansjø, Hurumlandet, Gyrihaugen, Tryvannstårnet og Danserfjella.

## Referanser
Reitstøa stasjon

**Reitstøa stasjon** er en stasjon på Rørosbanen i Midtre Gauldal kommune i Trøndelag. Den ble åpnet i 1877, og i 1971 ble den nedgradert til ubetjent holdeplass. Holdeplassen mistet persontrafikken i 2003, men er oppført i Bane Nors *Network Statement 2017*, og er således ikke å betrakte som formelt nedlagt.

Stasjonsbygningen ble tegnet av Georg Andreas Bull. Den ble revet i 1980.

## Referanser


## Litteratur
* 
* 

## Eksterne lenker
Håkon Grønlien

**Håkon Grønlien** (1952–2007) var en norsk grafiker. Grønlien var med å etablere fellesverksted for grafikere i Kristiansand og har vært verksmester ved Grafisk Verksted i Stavanger og Myren Grafikk i Kristiansand. Arbeider av Grønlien finnes i flere samlinger, blant annet i Nasjonalmuseet for Kunst, Arkitektur og Design, Stavanger kommune, Norsk kulturråd, Christiandsands Billedgalleri, og Oslo kommunes kunstsamlinger.

Tidligere arbeider fra slutten av 1970-tallet hadde en direkte politisk kommentar, mens senere arbeid blandet den politiske kommentaren med mer lyriske trekk og motiver fra naturen og gjennom virkemidler som tekst og fotografi. Grønlien jobbet også med maleri og tegning. 

Grønlien utdannet seg ved fotolinjen ved Brundalen yrkesskole i Trondheim i 1973–1974 og ved Kunstskolen i Trondheim i 1974–1977.
Etter endt utdannelse flyttet Grønlien til Kristiansand og var med på å bygge opp fellesverkstedet Myren grafikk sammen med Kjell Nupen, Jan Kolstad, Håkon Henriksen og Bengt Moberg. Grønlien var styremedlem i Bildende Sørlandskunstnere fra 1979–1981.

I 1990 ble han ansatt ved Kunstskolen i Rogaland som lærer i grafikk, tegning og maleri. I 1998 ble han verksmester ved Grafisk Verksted i Stavanger til han vendte tilbake til Kristiansand i 2003 og ble verksmester ved Myren Grafikk i 2004 til sin død i 2007. 

Det har vært tre minneutstillinger for Grønlien. Den første på Agder Kunstsenter i Kristiansand i 2007, så i 2010 på Trondhjems Kunstforening og i 2012 på Rogaland Kunstsenter. Hver minneutstilling fokuserte på Grønliens arbeid i relasjon til regionen.

## Referanser
Ridgway (Colorado)

**Ridgway** er en småby i Ouray County i delstaten Colorado i USA. Den ble grunnlagt da jernbaneselskapet Rio Grande Southern Railroad (RGS) trengte plass til sin nordlige endestasjon samt hovedkvarter og service-funksjoner i 1889. I stedet for å etablere seg i småbyen Dallas noen kilometer lenger nord, valgte RGS' president Otto Mears å kjøpe landområder fra kvegfarmere og anlegge en ny by rundt jernbanen. Stedet ble til å begynne med kalt Dallas junction, men for å unngå forveksling med Dallas, ble navnet endret til Magentie og senere til Ridgway etter driftssjefen i RGS Robert M. Ridgway. Byen ble formelt stiftet (incorporated) i 1891. Ridgway var knutepunkt mellom smalsporbanene til Rio Grande Southern og Denver & Rio Grande Railroad (D&RG) i 60 år, og aktiviteten førte raskt til at tettstedet Dallas ble fraflyttet. Avhengigheten til jernbanen førte imidlertid også til at byen merket opp- og nedturene i gruveindustrien (som var jernbanens viktigste kunder). I 1952 ble RGS nedlagt, og i 1953 ble Rio Grandes linje mellom Ridgway og Ouray fjernet. Linjen til Montrose ble bygd om til normalspor, men ble nedlagt og fjernet da damprosjektet ble startet i 1976.

Ridgway ligger ved elven Uncompaghre på 2 103 meters høyde, og har San Juan-fjellene i sør og øst. Hovedveien US Route 550 mellom Ouray og Montrose går gjennom sentrum hvor State highway 62 grener av mot vest og Placerville. På 1950-tallet ble det lansert planer om å demme opp elven Uncompaghre og sette Ridgway under vann. Innbyggerne kjempet i mot, og demningen ble flyttet lenger ned slik at byen forble på tørt land.

Gitt sin fortid som jernbaneby, er det ikke så overraskende at byen huser et jernbanemuseum - Ridgway Railroad Museum.

## Kjente innbyggere
*Dennis Weaver - Skuespiller

## Referanser


## Kilder
*Town of Ridgway: Welcome to Our Town Besøkt 21. desember 2024

## Eksterne lenker
* 
*  Innbyggertall 2010 - 2019 – United States Census Bureau
Friedrich Martens

**Friedrich Fromhold Martens** (født 27. august (JD 15. august) 1845, død 20. juni (JD 7. juni) 1909) eller kjent som *Friedrich Fromhold von Martens*, foruten også som *Fyodor Fyodorovich Martens* (Фёдор Фёдорович Мартенс) på russisk og på fransk som *Frédéric Frommhold (de) Martens*. Han var diplomat og jurist i tjeneste av det russiske keiserdømmet og ga betydningsfulle vitenskapelige bidrag til internasjonal lov. Han representerte Russland ved Haag-konvensjonene (i løpet av den tiden hvor han skrev utkastet til Martens-klausulen, navngitt etter ham selv), og bidro til å løse de første tilfellene av internasjonal voldgift, særlig tvisten mellom Frankrike og Storbritannia over Newfoundland. Som en forsker er han trolig best husket i dag for å ha redigert 15 bind av russiske internasjonale avtaler (1874–1909).

## Adelskap
Datoen og omstendighetene til hans adling er ikke klart. Det er uomstridt hva han kalte seg selv og ble referert til som *von* eller *de Martens* i publikasjoner siden tidlig på 1870-tallet, kan denne tittelen ha bli gitt ham av en eller flere russiske utmerkelser, eller med tittelen av kongelig rådsmedlem (i henhold til den sivile rangtabellen i Russland av 1917), eller ganske enkelt ved hans tilsetting i fullt professorat. Han ble aldri registrert i registrene for ordenstilhørighet i Livland (*Livländische Ritterschaft*) eller ved et av de tre baltiske ordenstilhørigheter (Estland, Kurland, og Øsel/Saaremaa). Hans etternavn Martens er inkludert i den russiske heraldiske bok nummer 14, skjønt det er uklart om dette oppslaget knytter ham eller annen adelsmann ved samme navn. Hans sosiale framgang var det mest bemerkelsesverdige ved at den var basert utelukkende på hans profesjonelle fortjenester.

## Referanser


## Litteratur
;Biografier
* Pustogarov, Vladimir (1993): *С пальмовой ветвью мира*, oversatt til engelsk som *Our Martens: F.F. Martens, International Lawyer and Architect of Peace*.

;Artikler
* Fleck, Dieter (2003): «Friedrich von Martens: A Great International Lawyer from Pärnu» (PDF), 'Baltic Defence Review* No. 10, Vol. 2/2003, s. 19–26
* Pustogarov, Vladimir V (30. juni 1996): [http://www.icrc.org/eng/resources/documents/misc/57jn52.htm «Fyodor Fyodorovich Martens (1845–1909) — A Humanist of Modern Times»]  i: *International Review of the Red Cross* (132): 300–314.
* [http://www.jstor.org/stable/2186432 «Frederic de Martens»] i: *American Journal of International Law'' (American Society of International Law) 3 (4): 983–85. Oktober 1909. doi:10.2307/2186432.

## Eksterne lenker
* The Martens Society
* Oppslag «Мартенс (Федор Федорович)» i den før-revolusjonære russiske encyklopedi Brockhaus-Efron (russisk)
Joris Carolus

**Joris Carolus** (født ca. 1566 i Enkhuizen, død ca. 1636 muligens i Amsterdam) var en nederlandsk kartograf og oppdagelsesreisende. Han tjenestegjorde både for *[[Noordsche Compagnie]]* og *[[Det nederlandske ostindiske kompani|Vereenigde Oost-Indische Compagnie]]*. Regnes som den første til å ha oppdaget Edgeøya, Svalbard i 1614.

## Referanser
Nadezjda

**Nadezjda** (kyrillisk: Надежда) er et russisk og bulgarsk kvinnenavn som betyr «håp». Navnet transkriberes også som Nadezhda eller Nadejda. Naděžda og Nadežda er henholdsvis tsjekkisk og slovakisk form av navnet. *[[Nadia]]* er en kjæleform av navnet.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Nadezjda Durova (1783&ndash;1866), russisk offiser som tjenestegjorde utkledd som mann
* Nadezjda Krupskaja (1869&ndash;1939), russisk marxistisk politiker
* Nadezjda Mandelsjtam (1899&ndash;1980), russisk forfatter
* Nadezjda Rumyantseva (1930&ndash;2008), russisk skuespiller
* Nadezjda Markina (f. 1959), russisk skuespiller
* Nadzeja Astaptsjuk (f. 1980), belarusisk kulestøter
* Nadezjda Kosintseva (f. 1985), russisk sjakkspiller
* Nadezjda Mikhalkova (f. 1986), russisk skuespiller
* Nadezjda Tolokonnikova (f. 1989), russisk aktivist i Pussy Riot

## Annen bruk av navnet
* Nadezjda Orenburg, russisk basketballklubb

## Referanser


## Eksterne lenker
På kryss og tvers (album)

***På kryss og tvers*** er et musikkalbum med Anne Nørdsti, utgitt i desember 2011. Enkelte av sporene er skrevet av Guren Hagen, Joakim Arnell og Thomas G:son. Med seg på låten «Tid leger sår» synger hun sammen med dansebandveteran Olle Jönsson fra Lasse Stefanz.

## Sporliste

# «Je kjæm fra Stange»
# «Under stjernene på himmelen»
# «Jeg lengter hjem»
# «En klem, et kyss og farvel»
# «Tid leger sår» med Olle Jönsson
# «Gas Station Flowers»
# «Timeglasset tømmes»
# «Lyden av ditt hjerte»
# «Et sted i Skandinavia»
# «Summa Summarum»
# «Hi og ho»
# «Choices»
# «Veldig gjerne»
# Bonus: «Deanu májjá» 

## Eksterne lenker
*
Elisebreen

**Elisebreen** er en isbre på Svalbard. Den er en dalbre og ligger mellom Prins Heinrichfjella i nord og Jacobsenfjella i sør, i den vestlige delen av Oscar II Land. Den er en utløper fra Løvenskioldfonna og munner ut på Kaffiøyra på østsida av Forlandsundet. Breen er rundt 7 kilometer lang og opptil 1,8 km bred, og dekker et areal på 11,9 km².

Breen har i geologisk nær fortid hatt en større framrykning, sannsynligvis under den lille istid. Etterhvert som breen senere har trukket seg tilbake har denne framrykningen etterlatt et stort område med sedimenter og morenematerialer som nå ligger foran brefronten.

Breen har navn etter Elise Wedel Jarlsberg (1844–1923), ektefelle til Carl Otto Løvenskiold, som var Norges statsminister i Stockholm i 1884.

## Referanser
Jan Jacobszoon May van Schellinkhout

**Jan Jacobszoon May van Schellinkhout** var en nederlandsk sjømann og oppdagelsesreisende.

## Familie
May ble født i den lille landsbyen Schellinkhout, rett øst for byen Hoorn i Noord-Holland. Det later til at han var bror av Cornelis Jacobsz May, som var den første lederen i provinssammenslutningen Nieuw-Nederland på østkysten av det nordamerikanske kontinent. De var fettere av Jan Cornelisz May, en sjøfarer som i deres samtid var meget mer kjent, og som ledet flere ekspedisjoner for å utforske Nordøstpassasjen og mellom 1614 og 1617 foretok en jordomseiling sammen med Joris van Spilbergen.

## Oppdagelsen av øya Jan Mayen
Jan Jacobsz May huskes best for å ha gitt sitt navn til øya Jan Mayen. Som medlem av en ekspedisjon sendt ut av Noordsche Compagnie besøkte May øya i juli 1614. Den meget ansette kartografen Joris Carolus var om bord, og laget en rapport som senere har gått tapt, samt et kart som fortsatt eksisterer. På dette kartet kalte han et av øyas nes for «Jan Meys Hoeck». I 1620 benyttet kartografen Willem Jansz Blaeu navnet på hele øya, selv om to andre nederlandske kapteiner – Jan Jansz Kerckhoff, som seilte for Noordsche Compagnie, men fikk sin økonomiske støtte fra privatpersoner, og Fopp Gerritsz, som seilte hadde engelskmannen John Clarke fra Dunkerque som sin oppdragsgiver – synes å ha ankommet øya en uke eller to før May. De andre kapteinene later til å ha holdt oppdagelsen av øya hemmelig, muligens slik at deres selskaper kunne profittere på den uten å gi fra seg øyas posisjon til konkurrentene. Oppdagelsen gjorde det mulig for det nederlandske selskapet å benytte øya som hvalfangstbase i de neste 35 årene. 

## Senere liv
Etter Mays oppdagelsesreise i 1614 ble han så sent som i 1623 navngitt som kaptein for et hollandsk krigsskip tilhørende Admiraliteit van het Noorderkwartier.

May fikk en gate oppkalt etter seg i hjembyen Schellinkhout, men han er ellers lite kjent i sitt hjemland, hvor navnet Jan Mayen ofte er antatt å være av norsk opphav.

## Referanser
Det beste av det meste – Septimus 40 år

***Det beste av det meste &ndash; Septimus 40 år*** er et samlealbum med Septimus med Jenny Jenssen og Steinar Fjeld, utgitt i 2011. Albumet markerer dansebandets 40-årsjubileum og består av 12 låter pluss bonusspor.

## Sporliste

# «Å Kari»
# «Nu må du pinadø vaske klean dine sjøl»
# «Sha la la la la»
# «Om dagen aldri kom»
# «9,999,999 tårer»
# «Lassie»
# «C'est la vie»
# «Vil du ha svar»
# «Thailand Girl»
# «Fint vær»
# «Sommer'n 75»
# «My Lady»
# Bonus: «Save Your Heart For Me»

## Eksterne lenker
*
Ung teologi

***Ung teologi*** var et teologisk fagtidsskrift, som ble utgitt av studenter ved Det teologiske menighetsfakultet (MF) i Oslo. Tidsskriftet ble opprettet i 1968 og nedlagt i 2023-24.

Tidsskriftet hadde to utgaver i året, men har i perioder også hatt fire utgaver i året. Utgavene består av temaartikler, andre artikler, samt innlegg under overskrifta «Teologisk forum».

Redaksjonen bestod av studenter ved MF. Målgruppa var teologistudenter, teologer og andre teologiinteresserte. Redaksjonen «ønsker å ta pulsen på temaer som interesserer, utfordrer og engasjerer teologistudenter og andre med interesse for ‘ung’ teologi».

Gjennom tidsskriftets historie har det publisert artikler av både studenter, ansatte ved MF, prester, biskoper og andre. Artikler fra Ung teologi blir stadig ført opp som pensum i undervisningsemner på MF.

Tidligere har blant andre Olav Fykse Tveit vært redaktører.

ISSN-koden for *Ung teologi* er 0333-0340x.

## Referanser
Løvenskioldfonna

**Løvenskioldfonna** er ei isbre i den sentrale delen av Oscar II Land på Spitsbergen, Svalbard. Den er ei platåbre som ligger på rundt 550 meter over havet og har en utstrekning på rundt ti kilometer øst-vest og seks kilometer nord-sør. Flere store dalbreer i området starter fra Løvenskioldfonna, blant annet Aavatsmarkbreen, Dahlbreen, Konowbreen, Osbornebreen og Kongsvegen.

Breen har navn etter godseieren og politikeren Carl Otto Løvenskiold (1839–1916) som støttet flere norske Svalbardekspedisjoner, blant annet Gunnar Isachsens ekspedisjon i 1909–1910, som kartla og ga navn til breen. Rundt breen finnes også en rekke steder som har navn etter fornavnene til hans familiemedlemmer: Carlsfjella, Elisebreen, Eleonoretoppen, Haraldfjellet, Ottotoppen og Vekkerøfjellet.

## Referanser
Aker Solutions Verdal

**Aker Solutions Verdal** er et offshoreverft på Ørin i Verdal kommune i Trøndelag. Verftet driver ingeniør- og byggearbeid på store stålkonstruksjoner, som jacketplattformer og plattformunderstell. 

Verftet har over 1000 ansatte og er blant Trøndelags største industriarbeidsplasser.

Aker Solutions Verdal er et heleid datterselskap av industrikonsernet Aker Solutions. 

Verftet ble etablert som AS K. Ellingsens Mek. Verksted i 1969. Verftet ble oppkjøpt av industrikonsernet Aker i 1971. I 1996 ble olje- og gassdivisjonen i Aker skilt ut som Aker Maritime, som i 2004 gikk inn i Aker Kværner, som senere fikk navnet Aker Solutions. 

Etter en ny omorganisering i 2011 ble verftet en del av Kværner-konsernet, som i 2020 fusjonerte med Aker Solutions.

## Referanser


## Litteratur
*
*

## Eksterne lenker
*
Harborg stoppested

**Harborg stoppested** var en stasjon på Rørosbanen i Røros kommune i Trøndelag. Den ble åpnet som holdeplass i 1913, tre år etter at en taubane fra Kongens gruve var ført ned til banens høyeste punkt til erstatning for Arvedalslinjen. Holdeplassen ble oppgradert til stoppested rundt 1919 og nedgradert til holdeplass igjen i 1926, da utbyttet fra gruven var avtatt noe og driften bare var sporadisk. Taubanestasjonen brant i 1945, men taubanen var i drift helt til Nordgruvefeltet ble nedlagt i 1948. I 1965 ble holdeplassen flyttet 160 meter nærmere Røros (fra 416,77 km). Holdeplassen mistet persontrafikken 2. juni 1985 og ble nedlagt 31. mai 1987.

## Litteratur
* 
* 

## Eksterne lenker
Chesapeake Energy Arena

**Cheseapeake Energy Arena** (tidligere **Ford Center** og ** Oklahoma City Arena**) er en flerbrukshall lokalisert i Oklahoma City i Oklahoma i USA.

Byggingen av arenaen startet i 1999, og sto ferdig i juni 2002. I dag er Chesapeake Energy Arena mest kjent som hjemmebanen til basketballaget Oklahoma City Thunder. Tidligere var den midlertidig hjemmebane for Oklahoma City Hornets, som måtte flyttes fra New Orleans på grunn av skadene Orkanen Katrina førte med seg i 2005.

## Eksterne lenker
*
Dyrdalen

**Dyrdalen** er det største dalføret på Edgeøya på Svalbard. Dalen strekker seg om lag 20 kilometer i nordlig retning fra bunnen av Tjuvfjorden til Storskavlen. I vest ligger Digerfonna og Dyrheiane og i øst Edgeøyjøkulen.

Navnet «dyr» henviser her til reinsdyr.

## Referanser
Stensli stasjon

**Stensli stasjon** er en stasjon på Rørosbanen i Holtålen kommune i Trøndelag. Den ble åpnet 1877 som *Eidet stasjon*, betegnelsen Stensli fikk den 1921. I 1975 ble status nedgradert til holdeplass, og i 2003 var det slutt på persontrafikken.

Stasjonsbygningen, som fortsatt står, ble tegnet av Georg Andreas Bull.

## Litteratur
* 
* 
* 

## Eksterne lenker
Høsøien stoppested

**Høsøien stoppested** er en stasjon på Rørosbanen i Røros kommune i Trøndelag. Den ble åpnet 1922 som holdeplass, og rundt 1931 ble den oppgradert til stoppested. Fra 1954 var stoppestedet ubetjent, og i 1966 ble det nedgradert til holdeplass igjen. Holdeplassen mistet persontrafikken i 1999.

Det har stått to bygninger ved Høsøien, begge revet. Den første ble oppført i 1922 og den andre i 1948. Sistnevnte ble tatt ned i 2002 og er restaurert og gjenoppført litt lenger øst langs veien som krysser banen ved den nedlagte holdeplassen.

## Referanser


## Litteratur
* 
* 
* 

## Eksterne lenker
Kaffiøyra

**Kaffiøyra** er en strandflate på østsida av Forlandsundet i Oscar II Land på Spitsbergen, Svalbard. Den ligger mellom Dahlbrebukta i sør og Aavatsmarkbreen i nord, og er 13 kilometer lang og opptil 4 km bred. Den krysses av en rekke bekker og elver fra de mange breene som kommer ned fra fjellene i øst.

Kaffiøyra fikk navnet av Gunnar Isachsen i 1909, da ekspedisjonen hans gikk på land der og laget kaffe under en båttur.

## Referanser
Telneset stasjon

**Telneset stasjon** er en stasjon på Rørosbanen ved Telneset i Tynset kommune i Innlandet. Den ble åpnet 1878 som *Telnæs holdeplass*, 1891 ble den oppgradert til stoppested med navn Telneset. 1936 ble den oppgradert til stasjon, som ble ubetjent 1958. 1974 ble den nedgradert til holdeplass med lastespor, fra 1985 bare som holdeplass. Persontrafikken ble nedlagt 2002.

Stasjonsbygningen som stod her, var tegnet av Peter Andreas Blix. Den ble revet i 1972.

## Referanser


## Litteratur
* 
* 
* 

## Eksterne lenker
Dahlbreen

**Dahlbreen** er en isbre i Oscar II Land på Spitsbergen, Svalbard. Den er en utløper fra Løvenskioldfonna og strekker seg mot sørvest til den ender i Dahlbrebukta ved Forlandsundet. Flere mindre breer løper sammen med Dahlbreen, hvorav de største er Bærumbreen, Ujamnbreen og Fjelgbreen. Breen er rundt 15 kilometer lang og opptil 4 km bred.

Breen er oppkalt etter Thor Dahl (1862–1920), en forretningsmann og hvalbåtreder fra Sandefjord.

## Referanser
Vuelta a La Rioja

**Vuelta Ciclista a La Rioja** er et spansk etapperitt i landeveissykling som arrangeres hvert år i mars eller april. Rittet har blitt arrangert siden 1957. Rittet er av UCI klassifisert med 2.1 og er en del av UCI Europe Tour. 

## Vinnere

## Eksterne lenker
*
Nikolaus Kopernikus-universitetets polarstasjon

**Nikolaus Kopernikus-universitetets polarstasjon** (polsk: *Stacja Polarna Uniwersytetu Mikołaja Kopernika na Spitsbergenie*) er en polsk forskningsstasjon på nordvest-Spitsbergen på Svalbard. Den ligger lengst nord på Kaffiøyra, like ved Aavatsmarkbreen, og har vært i drift siden 1975. Den ble opprettet av Nikolaus Kopernikus-universitetet i Toruń, som er oppkalt etter astronomen Nikolaus Kopernikus.

Stasjonen har blitt brukt av 13 ekspedisjoner og 70 personer. I løpet av dens 30-årige eksistens har stasjonen blitt besøkt av rundt 300 mennesker. Polarstasjonen er den nordligste polske vitenskapelige institusjon.

## Eksterne lenker
* Nettstedet til stasjonen
Koloritt

:*For Koloritt forlag, se [[Kolofon forlag]]*
**Koloritt** (dannet av det latinske ordet for «farge») er fargeholdninga i et maleri, det vil si fargene i bildet og samspillet mellom dem. Sammen med formgivning og komposisjon bestemmer koloritten karakteren til maleriet.

Etter fargenes art og inntrykket de gir, snakker en om mørk eller lys, kald eller varm, livlig eller dempet koloritt. Kolorisme betegner en retning innen malerkunsten som legger hovedvekt på fargene. På tilsvarende måte er en kolorist en bildekunstner som legger hovedvekt på eller særlig behersker fargevirkninga. Innen musikk var koloristene en gruppe tyske orgelkomponister fra 1500-tallet som «fargela» musikken. Kolorering er å farge noe, for eksempel manuell fargelegging av masseproduserte eller trykte bilder, som da gjerne kalles «håndkolorerte».

## Referanser
Øksna stasjon

**Øksna stasjon** lå langs Rørosbanen i Elverum kommune i Innlandet. Den ble åpnet 1871 som *Øxna stasjon* og var betjent til 1966 da ble den nedgradert til holdeplass. Dagens skrivemåte ble brukt fra 1894. Regulær persontrafikk ble nedlagt 1985, stasjonen ble imidlertid betjent i skoletiden frem til 1997.

## Litteratur
* 
* 

## Eksterne lenker
Lydiannasundet

**Lydiannasundet** er et kort og bredt sund på Svalbard som avgrenses av innløpet til Svenskebukta og Bremodden på Kongsøya og Lerneset på Abeløya og Berrøya. På nordsiden ligger Erik Eriksenstretet og på sørsiden Barentshavet.

Sundet har navn etter Nils Johnsens slupp «Lydianna» som utforsket Kong Karls Land i 1872.

## Referanser
Jon Fløistad

**Jon Fløistad** (født 19. april 1938) er en norsk bonde, gartner og politiker (Sp). Han var fylkesordfører i Aust-Agder fra 1995-1999 og fylkesvaraordfører i perioden før det. Før det var han aktiv i kommunepolitikken i forhenværende Øyestad kommune i Arendal. 

Fløistad har utdannelse som hagebrukskandidat fra NLH og var gårdbruker inntil gården i 2010 ble overdratt til neste generasjon. Han har vært fylkesgartner, lektor på Dømmesmoen gartnerskole, konsulent i Gartnerhallen, distriktssjef i Felleskjøpet og foreleser i bærekraftig landbruk for 1. års kandidater ved landbrukshøgskolen utplassert ved Høgskolen i Agder. Den siste delen av sitt yrkesaktive liv var han politiker på heltid. Han har hatt et forholdsvis stort engasjement i arbeidet mot sur nedbør og for å få tilbake laksen til Nidelva, hvor han var grunneier på Lerestvedt utenfor Arendal.  

I 2011 utgav han boka *Nidelva og laksen*. Den kom ut på Bokbyen forlag i 2011. 

## Heder
* 2000: Kongens fortjenstmedalje i gull for sitt samfunnsnyttige arbeid

## Kilder
* Portrettintervju i ''ph-status'' nr. 2, 2011
Olfert Fischer

**Olfert Fischer** er navnet til flere personer:

* Olfert Fischer (1700–1761) (Olfert Fas/Fasvier Fischer), dansk sjøoffiser, far til den berømte danske sjøoffiseren Johan Olfert Fischer.
* Olfert Fischer (1747–1829) (Johan Olfert Fischer), dansk sjøoffiser og admiral, mest kjent for å ha kommando over de dansk-norske sjøstridskreftene under angrepet på Københavns red den 2. april 1801.
Grundset stasjon

**Grundset stasjon** ligger langs Rørosbanen i Elverum kommune i Innlandet. Den ble åpnet 1862 som endestasjon da Hamar-Grundsetbanen sto ferdig. Frem til 1866 ble navnet skrevet *Grundseth*. Da banen ble forlenget til Åmot 1871 ble den nedgradert til stoppested, dette var betjent til 1953 da den fikk status som holdeplass. Regulær persontrafikk ble nedlagt 1985, stasjonen ble imidlertid betjent i skoletiden frem til 1997.

## Litteratur
* 
* 
* 

## Eksterne lenker
Rivalensundet

**Rivalensundet** er et kort og bredt sund på Svalbard som avgrenses av Kennedyneset og Kapp Altmann på Kongsøya og Arnesenodden og Kapp Weissenfels på Svenskøya. På nordsiden ligger Erik Eriksenstretet og på sørsiden Barentshavet. 

Sundet ble oppdaget i 1853 av Erik Eriksen og har navn etter Hemming Andreassens skip «Rivalen» som seilte, som det første, gjennom i 1889. 

## Referanser
Åsta stasjon

**Åsta stasjon** ligger langs Rørosbanen sør for Rena i Åmot kommune i Innlandet. Den ble åpnet 1871 og var betjent til 1966. 1970 ble den nedgradert til holdeplass. Regulær persontrafikk ble nedlagt 1985, stasjonen ble imidlertid betjent i skoletiden frem til 1997.

Åsta hadde en stasjonsbygning som ble tegnet av Georg Andreas Bull og oppført til åpningen. Den ble revet i 1966. Siden stod det i en årrekke et leskur, men også det er borte nå.

I Åsta-ulykken den 4. januar 2000 kolliderte to tog nær Åsta. 19 menneskeliv gikk tapt, et minnesmerke står ved . 

## Referanser


## Litteratur
* 
* 
* 

## Eksterne lenker
Pavol Demitra

**Pavol Demitra** (født 29. november 1974, død 7. september 2011 i Tunoschna ved Jaroslavl, Russland) var en slovakisk profesjonell ishockeyspiller. Han spilte blant annet som senter i St. Louis Blues, Los Angeles Kings, Minnesota Wild,  Vancouver Canucks og i Lokomotiv Jaroslavl.

Pavol Demitra er født i Dubnica nad Váhom i Tsjekkoslovakia (nå Slovakia). Han ble rangert som nummer 227 av Ottawa Senators i NHL Entry Draft i 1993, noe som markerte starten på hans NHL-karriere. 

Han omkom i flyulykken i Jaroslavl 2011.

## Referanser


## Eksterne lenker
*
Richard Musgrave

**Richard Abel Musgrave** () var en tyskfødt amerikansk samfunnsøkonom. Hans mest kjente verk, *The Theory of Public Finance* fra 1959, har blitt regnet som et viktig bidrag til fagfeltet politisk økonomi.

Han ble født i småbyen Königstein im Taunus i Hessen. Etter studier i filosofi og samfunnsøkonomi ved Ruprecht-Karls-Universität Heidelberg og Ludwig-Maximilians-Universität München tok han doktorgrad i samfunnsøkonomi ved Harvard University i 1937. Musgrave var deretter forsker ved Federal Reserve, foreleser ved flere amerikanske universiteter og rådgiver for de føderale myndighetene. Fra 1965 var han professor i politisk økonomi ved Harvard University, tilforordnet professor ved University of California, Santa Cruz samt redaktør i *Quarterly Journal of Economics*. Sammen med ektefellen skrev han også en lærebok i finanspolitikk som ble ledende i en årrekke.

Musgrave ble opptatt som medlem av American Academy of Arts and Sciences, æresmedlem av National Tax Association og American Economic Association samt ærespresident ved Institute of Public Finance. Han var også æresdoktor ved Allegheny College, Ruprecht-Karls-Universität Heidelberg, Università degli Studi di Milano, University of Michigan og Ludwig-Maximilians-Universität München.

## Referanser


## Litteratur
* 
* 
*
New York State Department of Corrections and Community Supervision

**New York State Department of Corrections and Community Supervision** (**NYSDOCCS**) er fengselsvesenet i New York og har omkring 56&nbsp;000 innsatte i 60 anstalter, blant annet det kjente fengselet Sing Sing i Ossining. I tillegg har NYSDOCCS ansvar for 38&nbsp;000 prøveløslatte fanger. Etaten har omkring 31&nbsp;300 ansatte, herunder 23&nbsp;000 uniformerte fengselsbetjenter. NYSDOCCS har sin historie tilbake til 1797 og forvalter idag USAs fjerde største fengelssystem. Hovedkontoret ligger i hovedstaden Albany.

## Eksterne lenker
*
Ed Sheeran

**Edward Christopher Sheeran** (født 1991) er en sanger, skuespiller, plateprodusent og låtskriver.

Han ble født den 17. februar 1991 i Halifax. Vokst opp i Suffolk. Han flyttet til London i 2008 for å satse på musikken. I 2011 ga Sheeran ut EP-en *No. 5 Collaborations Project*, som vekket oppmerksomhet hos både Elton John og Jamie Foxx. Etter dette ble han signert hos Asylum Records. Debutalbumet hans, *+* (uttales **'), som kom ut i 2011, inneholdt blant annet låtene «The A Team» og «Lego House». Platen fikk femdobbelt platina i Storbritannia. I 2012 vant han to [[BRIT Awards]] for Best British Male og Best British Breakthrough. «The A Team» vant Ivor Novello Award for Best Song Musically and Lyrically. Det andre studioalbumet hans, ''X'' (uttales **'), ble sluppet 23. juni 2014. Det tredje albumet, *÷* (uttales **), ble utgitt i mars 2017 og var årets bestselgende album på verdensbasis i 2017. 

I 2012 begynte Sheeran å bli kjent i USA. Han deltok også på Taylor Swifts studioalbum *Red*, og har skrevet sanger for guttegruppen One Direction, blant annet låten «Little Things». «The A Team» ble nominert til årets sang på Grammy Awards 2013, og han sang med Elton John under seremonien. I 2015 var han blant annet nominert til årets album for *X*.

Foy Vance, som har vært med på å skrive en rekke av Sheeran sine låter, samarbeidet med Sheeran og produsenten Max Martin og skrevet sangen «A Beautiful Game» for sesongfinale av den Amerikanske TV-serien “Ted Lasso”. Denne sangen vant en Primetime Emmy Award for Outstanding Original Music and Lyrics.

Sheeran ble i 2017 utnevnt til medlem (MBE) av Order of the British Empire.

## Diskografi
* *[[+ (Ed Sheeran-album)|+]]* – "Plus" ()
* *[[x (Ed Sheeran-album)|×]]* – "Multiply" ()
* *[[÷ (album)|÷]]* – "Divide" ()
* *[[No. 6 Collaborations Project]]* ()
* *[[= (album)|=]]* – "Equals" ()
* *[[- (album)|-]]*  – "Subtract" ()
* *[[Autumn Variations]]* (2023)
* *[[Play (Ed Sheeran-album)|Play]]* ()

## Referanser


## Eksterne lenker
* 
* 
*
Fredric Brown

**Fredric Brown** (1906–1972) var en amerikansk forfatter av science fiction og krim.

Brown er kjent for sine korte, poengterte noveller. Han ga også ut en rekke krimromaner og fem sciencefictionromaner. Hans klassiske sciencefictionroman *What Mad Universe* fra 1949 er en parodi på sciencefiction som kiosklitteratur. Den er oversatt til norsk med tittelen *Mannen ingen kjente* (Bladkompaniet 1956).

## Norske oversettelser
### Romaner
#### Krim
* *Den spøkefulle morder* (Forlagshuset 1953) - *Murder can be Fun* (1948)
* *Statuetten som skrek* (Forlagshuset 1953)  - *The screaming Mimi* (1949)
* *En morder banker på* (Bladkompaniet 1961) - *Knock Three-One-Two* (1959)
* *Ensomt å være morder* (Gyldendal Norsk Forlag 1962) - *His Name was Death* (1954)
#### Science fiction
* *Mannen ingen kjente* (Bladkompaniet 1956) - *What Mad Universe* (1949)
* *Parasitten* (Fredhøis 1974) - *The mind thing* (1961)
### Noveller
* *Svaret* (*Answer*) i Bing & Bringsværd (red.): *[[Jeg – en maskin]]* (Gyldendal Norsk Forlag 1973)
* *Våpenet* (*The Weapon*) i Bing & Bringsværd (red.): *[[Og jorden skal beve]]* (Gyldendal Norsk Forlag 1967)
* *En slutt* (*The End*) i Bing & Bringsværd (red.): *Østenfor sol* (Bokklubben 1969)
* *Mannen fra fremtiden* (*Dark Interlude*, skrevet sammen med Mack Reynolds) i Bing & Bringsværd (red.): *[[Elektriske eventyr]]* (Gyldendal Norsk Forlag 1962)

## Referanser


## Eksterne lenker
*
Leif T. Eldring

**Leif Thomas Eldring** (født 18. april 1933 i Vardø, død 25. august 1994) var en norsk jurist, dommer og embetsmann.

Eldring fullførte juridicum i 1963 mens han jobbet deltid i Postverket. Han var sysselmann på Svalbard fra 1974 til 1977 og fra 1985 til 1991. I perioden mellom de to periodene som sysselmann var han departementsråd i Justisdepartementet. Med unntak av sin andre periode på Svalbard, var han departementsråd fra 1979 til 1993. Fra 1. januar 1994 frem til sin død i august 1994 var han dommer i Høyesterett.

## Referanser


## Eksterne lenker
*
Ole Lånke

**Ole Olsen Lånke** (1760–1844) var en norsk bonde og politiker som var stortingsmann for Nordre Trondhjems amt (Nord-Trøndelag) 1821–1823.

Han ble født på Søre (Utigard) Geving i Lånke i Stjørdal prestegjeld. Foreldrene var Ole Olsen Slungård og Berit Hemmigsdatter Bye. Faren døde i 1775, og moren giftet seg på nytt med Nils Hjelseng, som drev gården videre. Ole Lånke fikk skjøte på gården av stefaren i 1793 og solgte den til sin svoger i 1799. Han hadde da giftet seg med enken på Stor-Lånke, Marit Bersvendsdatter. Ole Lånke bygslet Stor-Lånke frem til han fikk skjøte på gården i 1838. Ved siden av gårdsdriften var han snekker og glassmester. Ole og Marit Lånke fikk to sønner. Ole Lånkes stedatter Anne ble gift med eidsvollsmann Petter Johnsen Ertzgaard.

Ole Lånke fikk mange offentlige verv. Han var innvalgt på Stortinget fra Nordre Trondhjems amt 1821–1823 og satt i fem stortingskomiteer. Han hadde forfall til det overordentlige Stortinget i 1822 på grunn av sykdom, og Peder Klykken møtte som suppleant/vara.

Lånke var en skrivefør mann og kjent som poet. Blant annet skrev han en hyllestsang til kong Carl Johan da han reiste gjennom Stjørdalen i 1835. Lokalhistoriker Ivar Nilssen Værnesbranden fant brev til Lånke fra stortingmenn som Jacob Hoel, Anders Aasved og Orm Hansen Øverland. Han brevvekslet med biskop Peder Olivarius Bugge, og han kjente prest og stortingsmann Peter Vogelius Deinboll. Han bidro med sin kunnskap om selbudialekten til John Neergaards agitasjonsskrift *[[Ola-boka]]*.

## Referanser


## Eksterne lenker
*
Carl A. Wendt

**Carl Alexander Wendt** (født 13. januar 1923 i Mandal, død 14. november 2006) var en norsk jurist, politimester og Sysselmann på Svalbard.

Wendt ble utdannet cand.jur. i 1948. I perioden 1967 til 1982 var han politimester i Sør-Varanger, Bodø og Stavanger. Han var sysselmann på Svalbard fra 1982 til 1985. Deretter var han politimester i Stavanger fra 1986 til 1988.

Han døde 83 år gammel.

## Referanser


## Eksgterne lenker
* Carl Alexander Wendt - Store norske leksikon
Tollef Landsverk

**Tollef Landsverk** (født 12. desember 1920, død 8. juni 1988) var en norsk dommer og embetsmann.

Tidlig i sin karriere var Landsverk politifullmektig og senere sorenskriver i Stavanger, Skien og Porsgrunn. Han var sysselmann på Svalbard i perioden 1963 til 1967. Fra 1981 var han lagdommer i Agder lagmannsrett. Han døde i juni 1988.

## Referanser


## Eksterne lenker
*
Jan Grøndahl

**Jan S. Grøndahl** (født 12. juli 1934 i Oslo, død 6. november 2022) var en norsk jurist og politileder.

Grøndahl var politimester i Sør-Varanger i perioden 1972 til 1977. Han var sysselmann på Svalbard fra 1978 til 1982. Deretter var han politimester på Hamar fra 1982 til 1998, med unntak av årene 1991–1993, da han var fungerende sjef for Politiets overvåkingstjeneste.

## Referanser
Igel

**Igel** er kommune i Landkreis Trier-Saarburg i den tyske delstaten Rheinland-Pfalz. Stedet er særlig kjent for Igelsøylen som i 1986 ble oppført på UNESCOs verdensarvliste som en del av *[[Verdensarvsteder i Trier og Igel]].*

## Referanser

## Eksterne lenker
*
Ragnvald Stavrum

**Ragnvald Jakobson Stavrum** (født 18. desember 1869 på Skogn, død 27. juli 1951) var en norsk gårdbruker og politiker (B).

Han var sønn av gårdbruker Jakob Peter Stavrum (1811–1898) og Gurianna Tuv (1833–1912). Ragnvald Stavrum ble i 1898 gift med Kari Bjøntegård fra Rendalen. Han var elev ved Sund folkehøgskole 1887–1888, og ble gårdbruker på Bye nordre på Ekne i Skogn herred i 1897. Han var også kirkeverge i Ekne kirke 1921–1924.

Stavrum var medlem av Skogn herredsstyre fra 1923 og ordfører 1926–1934.

## Referanser
Tommelhypoplasi

**Tommelhypoplasi** er en rekke medfødte misdannelser i tommelen som varierer helt i fra små feil til mangel på tommelfinger. Det blir kun kalt tommelhypoplasi når bare tommelen er berørt av misdannelse, og i 59 % av tilfellene er tilstanden forbundet med radiell dysplasi (eller radiell klumphånd, radius dysplasi (dysplasi i spolebenet i underarmen), eller radiell mangel i lengderetningen). Radiell dysplasi vil si underutvikling, feilutvikling eller fravær av ben eller bløtt vev på tommelsiden av hånden. I mer enn 50 % av tilfellene er begge hendene berørt, men ellers er det hovedsakelig høyre hånd som blir berørt.

Et foster utvikler partiet fra skulderen til armen seg fra den fjerde uken i svangerskapet, og tommelen blir videreutviklet fra den femte til åttende uken. I disse ukene skjer det noe galt med veksten av tommelen, men den eksakte årsaken til tommelhypoplasi er ennå ikkje kjent. 1 av hver 100 000 levendefødte har tommelhypoplasi. I mer enn 50% av tilfellene er begge hendene er berørt, men ellers er det hovedsakelig høyre hånd som er berørt.

Om lag 86 % av barn med tommelhypoplasi har andre ofte tilknyttede misdannelser. Utviklingen av hånden skjer samtidig som veksten og utviklingen av hjerte- og blodkarsystemet, nervesystemet og det hematopoietiske systemet. Tommelhypoplasi har blitt beskrevet i 30 syndromer hvor de nevnte misdannelsene også har blitt observert. Et syndrom er en kombinasjon av tre eller flere misdannelser, og eksempler på syndromer med en tommelhypoplasi er Holt-Oram syndrom, VACTERL-assosiasjon og TAR-syndrom.
Einar Hustad

**Einar Hustad** (1879–1935) var en norsk kjøpmann og kommunepolitiker. Han var Namsos bys ordfører i to valgperioder, som representant for Venstre.

## Liv og virke
Han vokste opp i Namsos som sønn av kjøpmann, dampskipsekspeditør og ordfører Carl Hustad og hustru Margrethe Schäffer. Han giftet seg i 1910 med Signe Fredrikke Johansen, datter av kjøpmann Ludvig Johansen (firma L. Johansen). Hennes søster Hanna var gift med sorenskriver og ordfører Anton M. Brandtzæg.

Hustad gikk handelsskole og overtok i 1907 sin fars grossistforretning i Namsos innen byggevarer, kolonialvarer, jernvarer og kortevarer. Han drev også dampskipsekspedisjon. Han hadde mange forretningsinteresser og styreverv, blant annet formann i direksjonen i Namdals Privatbank, formann i forstanderskapet i Namdalens Aktie-Dampskibsselskab, formann i direksjonen i Namdalens Sildoliefabrik og medlem av direksjonen i Namdalens Træsliberi på Lauvsnes.

Hustad hadde en rekke offentlige verv, så som medlem av havnestyret og tilsynskomiteen for Namsosbanen. Han var innvalgt i Namsos bystyre på Venstres liste 1914–1921 og 1926–1931, i årene 1920–1922 og 1929–1930 som byens ordfører.

## Referanser
Ráisduottarháldi

**Ráisduottarháldi** (nordsamisk, kvensk: *Raisin Haltii*) er et fjell på grensa mellom Nordreisa og Kåfjord kommuner i Troms fylke. En del av fjellet ligger også i Finland, men toppen ligger på norsk side en drøy kilometer fra riksrøys 304. Toppen er det høyeste punktet i Nordreisa kommune.

Riksrøys 303B som står en halv kilometer fra riksrøys 304, markerer Finlands høyeste punkt, på Háldičohkka.

Det samiske navnet betyr «Reisaviddas hellige fjell». Det kvenske navnet betyr omtrent det samme; ordet *haltii* kommer av *haltia* 'skytsånd; overnaturlig el. underjordisk vesen'.

## Se også
* Háldičohkka

## Fotnoter



## Referanser




## Eksterne lenker
*
Ormholet

**Ormholet** er et kort sund på Svalbard som skiller Kükenthaløya og Barentsøya. Det er den sørligste av to passasjer mellom Barentsøya og Spitsbergen med Kükenthaløya liggende som en kork midt i mellom.

De to passasjene, Ormholet og Heleysundet, er de to eneste forbindelsene mellom den indre delen av Storfjorden, Ginevrabotnen, og Olgastretet. Området preges av sterke tidevannsstrømmer, som er rapportert målt opp mot ti knop (18 kilometer i timen) på grunn av de store vannmassene som passerer gjennom de smale sundene.

I østenden av Ormholet ligger den mindre Alekseevøya, samt Ormholmane og noen mindre ubenevnte skjær. Sundet er ikke farbart for større skip.

## Se også
*Søraust-Svalbard naturreservat

## Referanser
Council of the District of Columbia

**Council of the District of Columbia** er kommunestyret i Washington, D.C., med lovgivende og bevilgende myndighet delegert fra den føderale Kongressen.

Styret deler lokal makt med byens borgermester, og er gitt en del beføyelser som normalt tilligger delstatsmyndighetene i USA. Dette er fordi byen ligger i et føderalt distrikt og ikke i en delstat. Muligheten for lokalt selvstyre er imidlertid betinget av Kongressens godkjennelse, og Kongressen kan til enhver tid trekke tilbake den makten som er delegert til kommunestyret.

Styret består av ett kammer med 13 medlemmer som velges av byens befolkning for fireårsperioder. Det velges ett medlem fra hver av de åtte bydelene og fire medlemmer som representerer byen i sin helhet, samt en formann som også representerer hele byen. Valgperiodene til de fire medlemmene som representerer byen i sin helhet er spredt slik at to av dem er på valg annethvert år.

## Eksterne lenker
* {
Tangvall bibliotek

**Tangvall bibliotek** er et bibliotek i Søgne i Kristiansand kommune. Det ligger i første etasje av det som var rådhuset for Søgne kommune, der det deler plass med et innbyggertorg og en frivillighetssentral. Biblioteket har også et frøbibliotek.

Tangvall bibliotek var tidligere et folkebibliotek ved navn **Søgne bibliotek**. Biblioteket er underlagt Kristiansand folkebibliotek som resultat av kommunesammenslåingen i 2020.

Biblioteket ble kommunalt i 1886 etter å ha overtatt bøkene i prestegjeldets boksamling. Fra 1886 til 1974 lå biblioteket på Lunde. Nytt rådhus ble bygget på Tangvall i 1974 og biblioteket fikk lokaler i kjelleren. I 2013 flyttet biblioteket inn i et ombygget rådhus og fikk lokaler i første etasje sammen med servicetorget.

## Referanser


## Eksterne lenker
*
José Manuel Prado Prado

:*Må ikke forveksles med den spanske skribenten [[José Manuel Prado Antúnez]].*

**José Manuel Prado Prado** (født 7. oktober 1974 i Mexico by) er en meksikanskfødt handikappet bocciaspiller, som representerer Spania, og konkurrerer i klassen BC1, som er en av klassene for utøvere med cerebral parese. 

Han debuterte internasjonale ved VM i boccia 2010. 

## Karriere
Prado debuterte internasjonalt da han deltok ved VM i boccia 2010, som ble arrangert i Lisboa i Portugal. I den individuelle konkurransen endte han på 5.-plass i klassen BC1, etter at han vant sine tre kamper i grunnspillet, og spilte seg videre fram til kvartfinalen, der han ble slått ut av portugisiske João Paulo Fernandes. Fernandes slo Prado med tie-break, etter 4-4 ved full tid. I lagkonkurransen fikk Spania bronse, etter at de tapte for Sør-Korea i semifinalen, men slo deretter Irland 10-5 i bronsefinalen.

Ved Verdenscupen i boccia 2011 kom han på 22.-plass individuelt, mens Spania kom på 6.-plass i lagkonkurransen (BC1-2). Dette gjorde at han var rangert som nummer 17 i verdens i sin klasse ved utgangen av 2011. 

Ved Paralympiske sommerleker 2012 i London ble han slått ut i åttendedelsfinalen, der han tapte 4-5 for thailandske Pattaya Tadtong, som til slutt vant BC1-finalen. I lagkonkurransen tapte Spania begge sine to kamper i gruppespillet, og gikk ikke videre til finalespillet.  

## Referanser


## Eksterne lenker
* Profil hos IPC
* London 2012 - Jose Prado Prado
* London 2012 - Athletics - Boccia (resultater PL 2012)
* Profil hos den spanske paralympiske komité
Sveasundet

**Sveasundet** er et kort sund mellom Sveabukta og Braganzavågen i den indre delen av Van Mijenfjorden på vestkysten av Spitsbergen. Det er en del av det geografiske skillet mellom Nordenskiöld Land og Heer Land.

Sundet ligger mellom Sveagruva i nordvest og Crednermorenen i sørøst. Sveasundet er farbart for skip og har en tidligere brukt utskipningskai for kull. 

## Eksterne lenker
*
Norgesmesterskapet i fotball for menn 2013

**Norgesmesterskapet i fotball for menn 2013** var en norsk fotballturnering. Det var det 108. norgesmesterskapet i fotball. 

## Runder
Norgesmesterskapet 2013 blir spilt på følgende datoer:
* 1. kvalifiseringsrunde: 5.-20. mars
* 2. kvalifiseringsrunde: 22. mars - 1. april
* 1. runde: 16.-18. april
* 2. runde: 1. mai
* 3. runde: 1.-2. juni
* 4. runde: 26. juni
* Kvartfinaler: 3. juli
* Semifinaler: 25.-26. september
* Finale: 24. november

## 1. kvalifiseringsrunde
Det var 192 lag i denne runden, 96 lag gikk videre til 2. kvalifiseringsrunde. Kampdag var i utgangspunktet 17. mars, men kampene kunne spilles på et tidligere tidspunkt dersom det var enighet mellom klubbene om dette.

## 2. kvalifiseringsrunde
Det var 96 lag i denne runden, 48 lag gikk videre til 1. ordinære runde. Kampdag var i utgangspunktet 1. april, men kampene kunne spilles på et tidligere tidspunkt dersom det ble enighet mellom klubbene om dette.

## 1. runde
Det var 128 lag i første runde. Lagene fra Eliteserien, Adeccoligaen og Oddsenligaen kom inn i denne runden, der kampdato i utgangspunktet var satt til 17. april.

## 2. runde
Det var 64 lag i andre runde, der kampdato var satt til 1. og 2. mai.

Tre lag fra Eliteserien røk ut allerede i denne runden, mens flere andre måtte slite for avansement.  tapte mot ,  tapte mot  og  tapte mot .  og  måtte gjennom straffekonk mens  og  trengte ekstraomganger.

Fra 1. divisjon gikk 14 lag videre, alle utenom  og . De resterende fem lagene spiller alle i 2. divisjon: , , ,  og .

## 3. runde
Det var 32 lag i tredje runde, som ble spilt 29. og 30. mai.

Hele fire lag fra Eliteserien røk ut i tredje runde.  tapte 2-4 for  på Viking stadion og  tapte 1-2 for  også på hjemmebane. 2.-divisjonslaget  slo  2-1 og  røk 2-4 borte mot  etter ekstraomganger.  måtte ha straffespark borte mot  som kunne avgjøre kampen to ganger på rad, men bommet på begge. I stedet vant Molde 7-6 etter mål av Daniel Chima Chukwu. 

Med tre Eliteserielag ute i forrige runde var det da kun ni lag fra øverste nivå kvalifisert for fjerde runde.

Av  1.-divisjonslagene gikk også ,  og  videre sammen med nevnte ,  og , mens  ble eneste representant for 2. divisjon blant de 16 siste.

## 4. runde
Det var 16 lag i fjerde runde, der alle kampene bortsett fra  -  ble spilt 19. juni. Trekningen ble utført søndag 2. juni kl. 19.45 direkte i Sportsrevyen hos NRK. Runden besto av kun hjemmeseire.  trengte nok en gang ekstraomganger for å avansere, mens de øvrige hjemmelagene vant i ordinær tid.

## Kvartfinaler
8 lag var kvalifisert til kvartfinalene. Kampene ble spilt 3. og 4. juli, unntatt  &ndash;  som spilles 21. august. Tidspunktet var avhengig av Rosenborgs resultater i UEFA Europa League 2013/14. Dersom Rosenborg hadde gått videre i europacupen ville kampen erstatte seriekampen mellom disse lagene den 17. august, noe som imidlertid ikke skjedde.

 slo  etter straffesparkkonkurranse, mens  og  vant i ordinær tid mot hhv.  og .







## Semifinaler
4 lag spiller semifinaler 25. og 26. september.





## Finale

Molde og Rosenborg møttes i finalen på Ullevaal Stadion søndag 24. november.

## Referanser